حركة “لا محيد” فحزب الأصالة والمعاصرة، تشتات ومبقا فيه حد سوى محمد ابودرار، المعارض للمكتب السياسي الحالي. اخر المنسحبين من حركة لا محيد، هو عبد الرحيم نوف، اللي كان احد أبرز المعارضين لفريق وهبي، ودار تصريحات ضد فاطمة الزهراء المنصوري، رئيس برلمان المان. نوف اعلن رسميا استقالته من البام. لكن مصادر “كود” أكدت انه التحق بحزب الحركة الشعبية في سوس. ابودرار اللي كيتزعم هاد الحركة لقا راسو فعزلة، وحتى المنطقة فاش كيترشح مبقاوش عندو حظوظ امام المنافسة الشرسة اللي كاينا بين عبد الوهاب بلفقيه والاحرار. 
حركة “لا محيد” فالبام تفككت.. واحد من القادة ديالها مشا للحركة الشعبية وابودرار بقا بوحدو – تدوينة